text: Skudmand var psykisk syg
  03 september 2014 kl. 13.02
  Den mand, der i går skød mod en patruljebil i Horsens, var psykisk syg.
  Det fremgik af grundlovsforhøret i dag.
  Den 60-årige mand har i mange år været manio-depressiv, skriver Horsens Folkeblad.
  Selvom han godt vidste, at han risikerede at få det dårligere, halverede han for nyligt sin medicin uden at konsultere sin læge.
  I grundlovsforhøret kom det frem, at han følge sig truet af de to betjente. Derfor skød han efter dem.
  Manden er nu lukket inde på en psykiatrisk afdeling, foreløbigt i fire uger.
  Artikel i hsfo.dk
  